CELEX: C2005/143/31
Language: el
Date: 2005-06-11 00:00:00
Title: Υπόθεση C-138/05: Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven με απόφαση της 22ας Μαρτίου 2005 στην υπόθεση Stichting Zuid — Hollandse Milieufederatie κατά Minister van Landbouw, Natuur en Voedselkwaliteit, υποστηριζόμενου από την LTD Nederland

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/22
            
         Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven με απόφαση της 22ας Μαρτίου 2005 στην υπόθεση Stichting Zuid — Hollandse Milieufederatie κατά Minister van Landbouw, Natuur en Voedselkwaliteit, υποστηριζόμενου από την LTD Nederland
   (Υπόθεση C-138/05)
   (2005/C 143/31)
   Γλώσσα διαδικασίας: η ολλανδική
   Με απόφαση της 22ας Μαρτίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 25 Μαρτίου 2005, το College van Beroep voor het bedrijfsleven, στο πλαίσιο της εκκρεμούς ενώπιόν του διαφοράς μεταξύ Stichting Zuid-Hollandse Milieufederatie και Minister van Landbouw, Natuur en Voedselkwaliteit, υποστηριζόμενου από την LTO Nederland, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Δύναται το άρθρο 8 της οδηγίας περί φυτοπροστατευτικών προϊόντων (1) να εφαρμοστεί από τον εθνικό δικαστή μετά την παρέλευση της προθεσμίας του άρθρου 23 της οδηγίας αυτής:
            
         
               2)
            
            
               Πρέπει το άρθρο 16 της οδηγίας περί βιοκτόνων (2) να ερμηνευθεί υπό την έννοια ότι η διάταξη αυτή έχει το ίδιο περιεχόμενο με το άρθρο 8, παράγραφος 2, της οδηγίας περί φυτοπροστατευτικών προϊόντων;
            
         
               3)
            
            
               Πρέπει το άρθρο 8, παράγραφος 2, της οδηγίας περί φυτοπροστατευτικών προϊόντων να ερμηνευθεί ως υποχρέωση stand-still υπό την έννοια ότι ένα κράτος μέλος έχει την εξουσία να τροποποιήσει το υπάρχον σύστημα ή την υπάρχουσα πρακτική μόνο στο μέτρο που τούτο οδηγήσει σε αξιολόγηση σχετικά με την έγκριση ενός φυτοπροστατευτικού προϊόντος σύμφωνα με την οδηγία αυτή;
            
         
               4)
            
            
               Αν στο ερώτημα 3 δοθεί αρνητική απάντηση:
               Θέτει το άρθρο 8, παράγραφος 2, της οδηγίας περί φυτοπροστατευτικών προϊόντων περιορισμούς όσον αφορά τις τροποποιήσεις των εθνικών κανόνων σχετικά με τη διάθεση βιοκτόνων στην αγορά, και αν ναι ποιους περιορισμούς;
            
         
               5)
            
            
               Αν στο ερώτημα 4 δοθεί αρνητική απάντηση:
               Βάσει ποιων κριτηρίων πρέπει να κριθεί αν πρόκειται για μέτρα που θέτουν σοβαρά σε κίνδυνο το αποτέλεσμα που επιδιώκει η οδηγία περί φυτοπροστατευτικών προϊόντων;
            
         
               6)
            
            
               Αν στο ερώτημα 2 δοθεί αρνητική απάντηση:
               
                           α)
                        
                        
                           Πρέπει το άρθρο 8, παράγραφος 2, της οδηγίας περί φυτοπροστατευτικών προϊόντων να ερμηνευθεί υπό την έννοια ότι, αν ένα κράτος μέλος επιτρέψει να διατίθενται στην αγορά εντός της επικρατείας του φυτοπροστατευτικά προϊόντα που έχουν δραστικές ουσίες οι οποίες δεν περιλαμβάνονται στο παράρτημα Ι της οδηγίας αυτής και δύο χρόνια μετά την κοινοποίηση της οδηγίας αυτής διατίθενταν στην αγορά, πρέπει να ληφθεί υπόψη το άρθρο 4 της οδηγίας περί φυτοπροστατευτικών προϊόντων;
                        
                     
                           β)
                        
                        
                           Πρέπει στη συνέχεια το άρθρο 8, παράγραφος 2, της οδηγίας περί φυτοπροστατευτικών προϊόντων να ερμηνευθεί υπό την έννοια ότι, αν ένα κράτος μέλος επιτρέψει να διατίθενται στην αγορά εντός της επικρατείας του φυτοπροστατευτικά προϊόντα που έχουν δραστικές ουσίες οι οποίες δεν περιλαμβάνονται στο παράρτημα Ι της οδηγίας αυτής και δύο χρόνια μετά την κοινοποίηση της οδηγίας αυτής διατίθενταν στην αγορά, πρέπει να ληφθεί υπόψη το άρθρο 8, παράγραφος 3, της οδηγίας περί φυτοπροστατευτικών προϊόντων;
                        
                     
         
      (1)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (EE L 230, σ. 1).
   
      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (EE L 123, σ. 1).